Han var medlem av CDU fra 1946 og engasjerte seg i Junge Union, hvor han var formann for ungdomsorganisasjonen i Berlin fra 1946-1949 og igjen i 1953. Fra 1950 til 1953 var han også viseformann i Junge Union. Mellom 1969 og 1981 var han formann for CDU i Berlin. Han var innvalgt i bystatens parlament mellom 1954 og 1980, som han var visepresident for fra 1967 og president for fra 1975. Mellom 1976 og 1977 samt fra 1980 til sin død var han dessuten medlem av det tyske parlamentet. Mellom 1982 og 1987 var han parlamentarisk statssekretær for den tyske kansleren og fullmektig for den føderale regjeringen i Berlin.